
$alutem  et  Aposlolieam  Benedictionem 


i\.nguiti»simam  Beatissimi  Apostoli  Pauli  Gentium  Doctoris 
honori  sacram  Basilicam  a Constantino  Imperatore  conditam,  a Ma- 
gno Theodosio  amplificatam  , ab  Honorio  Imperatore  auctam  , at- 
que a Romanis  Pontificibus  Decessoribus  Nostris  summa  contentio- 
ne , et  studio  , maximisque  sumptibus  continenter  instauratam  , ac 
splendidiore  cultu  exornatam  , subito  incendio  conflagrasse  , nemo 
certe  est  tam  rerum  omnium  ignarus , qui  nesciat , nemo  tam  du- 
ro animo  , qui  miserabili  illa  ruina  vel  inspecta  , vel  audita  non 
vehementer  doluerit.  Ad  amplissimum  illud  templum  reficiendum 
curas  omnes  , cogitationesque  convertit  pientissimus  Pontifex  rec. 
inem.  Leo  XII.  Praedecessor  Noster,  qui  flagrantissime  incensus  de- 
siderio vetustissimam  illam  reparandi  molem  , nullis  neque  impen- 
diis, neque  consiliis  sibi  parcendum  duxit,  ut  catholicae  religionis 
longe  maximum  monumentum  in  pristinam  restitutum  formam,  ma- 
jore , quo  fieri  posset  , splendore  iterum  surgeret  , atque  fulgeret. 
Itaque  tanto  operi  perficiendo  ingentem  pecuniae  vim  a Pontificio 
Aerario  , quamvis  tot  acceptis  calamitatibus  fere  exhausto  , quotan- 
nis dandam  esse  decrevit.  Cum  autem  probe  nosceret  , tam  praecla- 
rum facinus  maximis  quibusque  indigere  subsidiis,  quae  Pontificii 
Aerarii  angustiae  suppeditare  minime  poterant  , divino  fretus  auxi- 
lio, non  despondit  animum  , opusque  suscepit,  ac  totius  Christiani 
orbis  provinciis  encyclicam  misit  epistolam,  qua  Christi fidelium  ani- 
lius vehementissime  excitavit  , inflammavit  , ut  omnes  tauio  operji 

a 2 


I 


( 4 ) 

auxiliariam  manum  praeberent.  Neque  illius  Pontifici*  irrita  roli 
cessere  ; namque  non  mediocri  pecuniae  vi  ex  universo  catholico  or- 
be collecta , atque  ad  hanc  urbem  missa  , opus  ipsum  jam  faustis 
coeptum  ominibus  , atque  a fel.  rec.  Pio  VIII.  Praedecessore  Nostro, 
brevissimo  illius  temporis  Spatio  , quo  Pontificatum  gessit  , conti- 
nuatum , communi  omnium  gaudio  prospere  felicilerque  progredi 
visum  est.  Ubi  vero  nullis  quidem  nostris  promeritis  , sed  arcano 
divinae  providentiae  consilio  in  tanta  temporum  asperitate,  tantisque 
rerum  omnium  perturbationibus  ad  hanc  Petri  Cathedram  evecti 
luimus.,  maximas  inter  gravissimasque  curas  , et  sollicitudines,  qui- 
bu*  distinemur,  ac  pene  obruimur  , nihil  profecto  Nobis  potius  , 
nihil  gratius  , nihilque  optabilius  esse  poterat , quam  omnia  conari, 
ut  nobilissimum  Apostoli  Pauli  , quem  summa  colimus  veneratione, 
templum  celeriter  perfectum  esset  , atque  absolutum.  Quamobrem 
singulari  studio,  et  contentione  omnia  artis  , et  industriae  praesidia 
comparavimus,  ac  nihil  inausum  , nihilque  intentatum  reliquimus, 
ut  magnificentissimum  opus  ad  optatum  exitum  posset  perduci.  Et 
quamvis  asperrimis  hisce  temporibus  gravissimi  sumptus  Pontificium 
Nostrum  Aerarium  prope  oppresserint , atque  subsidia  , quae  Chri- 
stifideliurn  pietas  ad  Ostiensem  Basilicam  instaurandam  ultro  liben- 
terque  mittebat  , sensim  defecerint , tamen  splendidissimi  operis  mo- 
litiones non  solum  minime  intermissae,  verum  etiam  alacriori,  et 
fidentiori  conatu  properatae  in  eam  spem  inducunt  fore  , ut  paucis 
annis  insigne  illud  templum  omni  ex  parte  absolutum  conspici  pos- 
cit. Hinc  porro  evenit  , ut  incredibili  animi  nostri  laetitia,  quod 
vix  fieri  posse  arbitrabamur,  transversum  novi  aedificii  latus  splen- 
dido jam  artificio  confectum  , sacris  caerimoniis  lustrare,  atque'  al- 
tare maximum  sanctissimo  Pauli  sepulcro  vel  maxime  venerandum  , 
atque  antiquissimo  fornice  furentibus  flammis  prodigiose  erepto  , et 
servato  , et  nunc  exquisita  diligentia  instaurato  nobilitatum  , una 
cum  VV.  FF.  NN.  S.  R.  E.  Cardinalibus  III.  Nonas  Octobris  so- 
Jemni  ritu  consecrare  potuerimus.  Quod  quidem  dum  catholico  orbi 
significamus,  vehementer  m Domino  exultamus  , atque  laetamur.  Etsi 
vero  ad  ceteras  illius  Basilicae  partes  perficiendas  singulari  industria, 
ac  diligenti  studio  magna  quidem  comparanda  curavimus , tamen 
mulla  adhuc  desunt , ut  splendidissimum  illud  templum  proprdiom 
possit  absolvi.  Et  quoniam  res  eo  devenit  , ut  oinnis  pecunia  ex 
Pontificio  Aerario  sit  depromenda  , atque  ieeirco  opus  tanta  celeri- 
tate properatum  lente  admodum  progredi  deberet,  officii  Nostri 
ratio  postulat  , ut  aliorum  Pontificum  Prsedecessorum  Nostrorum 
vestigiis  inhaerentes  , exempla  aemulantes  , omnium  Christifidelium 
religionem  , ac  pietatem  maxime  excitemus,  quo  ipsi  omnem  opem. 

fet  operam  amplissimo  illi  , ac  nobilissimo  templo  perficiendo  prat- 
bere  conentur.  Atque  in  cain  profecto  spem  erigimur  fore,  ut  omnes 
alacri  , libentique  animo  . ac  summa  cura  , industria  , contentione 
Nostris  hisce  votis  obsecundate  velint  , cum  de  Apostoli  Pauli 
gloria  , qui  nationum  magister  , fulgidissimum  Christianas  lcg’s  lu- 
men , intimus  arcanorum  D^-i  scrutator  , et  mortalibus  licet  indutus 
exuviis  felix  caeli  hospes  , Christi  Ecclesiam  sapientissirrds  suis  , di- 
vinisque scriptis  , clarissimisque  rebus  g<-slis  provexit  , illustravit , 
suoque  sanguine  irrigavit  , coagmentavit.  Nemo  certe  ignorat,  neque 
ignorare  potest,  quot  ille  minas,  poenas,  aerumnas  , labores  , ciu- 
ciatus , dolores,  pericula  terra  marique  invictissimo  animo  pertulit, 
devoravit,  contempsit,  ut  ubique  terrarum  caelestis  doctrinae  praedi- 
catione synagogas  confunderet , paganam  philosophiam  perstringeret, 
idololatriam  de  solio  deturbaret,  omnesque  gentes,  populos,  nationes 
errorum  dispulsa  caligine  , elhnicaque  superstitione  ejurata  ari  Je- 
sum  Christum  converteret  , divinae  legis  praeceptionibus  imbueret  , 
erudiret , atque  ad  salutis  semitam  , caeliquo  viam  deduceret.  Quis 
igitur  haec  animo  Volvens,  ac  memoria  repetens  ad  illius  sepulcrum, 
immo  trophaeiim  , pro  viribus  decorandum  non  commoveatur  ? Quis 
ardentissimo  non  excitetur  desiderio  ad  Pauli  templum  suis  opibus 
nobilitandum  , quem  veluli  magistrum  , atque  parentem  se  colere  , 
et  venerari  debere  sentit , atque  cognoscit  ? Quis  non  vehementissi- 
mo  impellatur  ainore  ad  Rasilicam  illam  omni  honore  cultuque  pro- 
pria liberalitate  exornandam  , in  qua  omnes  summa  religione  vene- 
rantur pulverem  Corporis  illius  , ut  Chrysostoini  verbis  utamur, 
quae  Christo  deerant  adimplentis  , stigmata  illa  gestantis  , prtr di- 
cationem ubique  disseminantis  , pulverem  illius  Corporis  per  quod 
ubique  discurrebat , pulverem  Corporis  , per  quod  Christus  loque- 
batur , et  lux  splendebat  omni  fulgure  clarior  , et  vox  exiliebat 
quovis  tonitru  daemonibus  terribilior  , per  quod  Paulum  didicimus , 
et  Pauli  Dominum  (1)  ? Atque  utinam,  Venerabiles  Fratres,  ea  ubertas 
ingenii,  eaque  incredibilis  , et  pene  divina  dicendi,  scribendique  vis, 
et  copia  , qua  mirandum  in  modum  eloquentissimus  excellit  CJiry- 
sostomus,  Nobis  suppeteret , ut  quemadmodum  ipse  de  Paulo  loqui- 
tur , ita  et  Nos  loqui  possemus  , ac  Fidelium  mentes  , animosque 
permovere  ad  eorum  erga  Apostolum  pietatem  omni  ope  declaran- 
dam. Vos  itaque,  Venerabiles  Fratres,  pro  eximia  vestra  religione,  atque 
egregia  in  Paulum,  cujus  doctrinis  enutriti  estis  , observantia,  quan- 
tum in  Vobis  est,  populos  fidei  vestrae,  et  curae  commissos  etiam 

(1)  S.  Jo.  Cbrysost.  Homil.  XXXII.  in  Epist.  ad  Rom.  Tom.  IX. 

Oper.  edit.  Paris.  Monach.  S.  Mauri,  pag.  757. 

atque  etiam  excitate,  ut  ipsi  eo,  qua  par  est  , obsequio,  Aposto- 
lum Paulum  prosequentes , ad  illius  templum  perficiendum  subsidia 
.mittere  summopere  glortentur.  Eorum  ante  oculos  ponite  rem  gra- 
tissimam se  Deo  facturos  , si  ad  Ipsius  domus  decorem  promoven- 
dum suas  opes,  facultatesque  contulerint.  Etenim  quamvis  Ipse  caeli  , 
terraeque  conditor,  et  dominus  nulla  nostra  indigeat  ope,  tamen  ita 
benignus  , et  misericors  est , ut  non  modo  nostram  operam  ad  do- 
nium  divino  suo  nomini  aedificandam  exposcat  , nostrogque  conatus 
lortunet  , verum  etiam  , tantum  sibi  honorem  a Nobis  deberi  gau- 
deat, atque  laetetur.  Et  quidem  cum  Moysi  jussit,  ex  pretiosissimis 
rebus  tabernaculum  construi  , altare  erigi  , vestes  comparari  , vasa 
confici , ut  ab  omnibus  Filiis  Israel  pecunia  daretur,  praecepit  ipse 
D ‘us  , susceptamque  pecuniam  , inquit , que*  collata  est  a Filiis 
Israel , trades  in  usus  tabernaculi  testimonii  , ut  sit  monimentum 
eorum  coram  Domino  , et  propitietur  animabus  eorum  (1).  Hac  tam 
insigni  , et  salutari  Dei  ipsius  promissione  quis  non  vehementer  ex- 
citabitur ad  pecuniae  vim  pro  sua  facultate  in  opus  Dei  elargiendam, 
ut  sit  monimentum  coram  Domino  , et  propitietur  an  i nue  suae  ! 
Magnam  prolecto  coepit  animo  voluptatem  sanctissimus  ille  Ixraeli- 
tici  popufi  dux,  cum  praefectos  operum  audivit  nuntiantes,  populum 
plus  offerre  quam  necessarium  esset,  atque  coactus  fuit  prohibere 
populum  adhuc  dona  ferentem  , cum  jam  oblata  sufficerent  , et 
superahundarent.  Atque  ita  clementissimus  Deus  nostris  desideriis 
annuere  velit,  ut  piis  copiosisque  Fidelium  donis,  atque  oblationibus 
celeberrimum  illud  aedificium  omni  ex  parte  reparare  , atque  absol- 
vere possimus.  Quantam  vero  gratiam  ipse  Apostolus  Paulus  habebjt 
us , qui  insignem  Basilicam  ejus  honori  dicatam  , ac  deplorabili  in- 
fortunio dirutam , ab  interitu  vindicare  , in  pristinam  majestatem 
restituere,  ac  splendidiore  opere  instaurare  studuerint  ! Equidem  Nos, 
Venerabiles  Fratres  , i,n  Domino  , qui  dives  est  in  misericordia  , 
summopere  confidimus , omnes  cujusque  ordinis,  et  conditionis  Chri- 
stifideles  Dei  gloria  , Pauli  Apostoli  honore  , vestrisque  hortationi- 
bus vel  maxime  excitatos  , ac  tanti  operis  molitione  magna  ex  parte 
jam  producta  alacriores  eflectos  tantam  auri  , arge.itique  vim  esse 
collaturos  , m nobilisissimo  illi  aedificio  conficiendo  oblata  sufficere 
posse  videantur. 

Vestium  autem  erit  , Venerabiles  Fratres,  oblatam  a Fidelibus 
pecuntain  colligere  , eamque  ad  Nos  mittere  , atque  omni  studio  , 
et  conatu  sanctissimum  Pauli  Apostoli  sepulcrum  summa  universi 
catholici  orbis  veneratione , et  Christianorum  omnium  concursu,  fre- 

(1)  Exod.  cap.  30.  v.  16. 

qucntiaque  semper  celebratum  ornare,  ut  Apostolico  patrocinio  ma- 
gis magisque  suffulti,  commissas  Vobis  Christi  oves  luctuosissimis  hisco 
temporibus  facilius  ab  venenatis  pasCuis  arcere , ad  salutaria  propel- 
lere , easque  regere  ac  tueri  possitis. 

Hac  igitur  spe  freti,  omnia  Vobis  a Patre  misericordiarum,  et 
Deo  totius  consolationis  fausta,  ct  laeta  adprecantes  , Apostolicam 
Benedictionem  Vobis  , ct  gregi  vestrae  curae  commisso  amantissime 
ex  animo  impertimur. 

Datum  Romae  apud  S.  Petruin  die  XXT*  Deceinb.  MDCCCXXXX. 
Pontificatus  Nostri  Anno  Decimo. 

